Kalnujai

Kalnujai on küla Leedus Raseiniai rajoonis, Kalnujai valla halduskeskus. Külas on kultuurimaja, postkontor ja raamatukogu. Sealne kool on Raseiniai Viktoras Petkuse nimelise põhikooli filiaal.

Külas on sündinud leedu dirigent ja helilooja, Leedu professionaalse ooperiteatri rajaja Juozas Tallat-Kelpša.

Ajalugu

Külas asub Kalnujai linnamägi. Asulat on kirjalikes allikates esmamainitud XIV sajandil. Kuni XVIII sajandini oli see kuninglik valdus. Aastal 1711 surid sealsed elanikud katku, küla rajati uuesti alles aastal 1738. 

1818. aastal rajati külla kirik, mis kuulus algselt Raseiniai kihelkonda. Aastal 1853 hakkas selle juures tegutsema kihelkonnakool. 

Aastail 1914 ja 1944 põles Kalnujai maha. Viimases tulekahjus hävis ka küla kirik, selle praegune hoone valmis aastal 1946. Aastal 1941 hukati sealsel linnamäel 831 juuti ja kolm kommunisti.http://www.holocaustatlas.lt/EN/#a_atlas/search//page/1/item/66/ Nõukogude ajal oli Kalnujai kohaliku kolhoosi keskasulaks.Kalnujai. Visuotinė lietuvių enciklopedija, T. IX (Juocevičius-Khiva). – Vilnius: Mokslo ir enciklopedijų leidybos institutas, 2006. 226 lk.

 Viited 

 Välislingid 

Küla portaalis vietoves.Lt
Infot küla kohta
Kategooria:Leedu külad
Kategooria:Raseiniai rajoon